**Konkurss „Lieldienu Zaķu figūras”**

**Nolikums**

**I.Vispārīgie jautājumi**

1. Šis nolikums nosaka kārtību, kādā norisinās Lieldienu Zaķu figūru konkurss Kandavas pilsētā (turpmāk - Konkurss).
2. Konkursa mērķi:
	1. Veicināt mākslas aktivitātes Kandavas pilsētā;
	2. Veicināt tūrisma attīstību Kandavas pilsētā
3. Konkursu rīko Kandavas Kultūras un sporta centrs sadarbībā ar Kandavas un pagastu apvienību

**II. Konkursa norises laiks un noteikumi**

1. Konkurss notiek laika posmā no 11.04. – 30.04. 2022.
2. Darbus iesniedz līdz 08.04.2022. Kandavas kultūras namā (Lielā iela 28, Kandava, Tukuma novads, Latvija) vai arī ar kurjera pasta palīdzību.
3. Lieldienu Zaķa figūras (turpmāk- Figūras) tiks izvietotas brīvā dabā Kandavas pilsētas teritorijā.
4. Figūras izmēri – augstumā ne mazāk par 1.50 m, platums netiek ierobežots.
5. Darba skice un izmēri, darba nosaukums un autori, kā arī tehniskās specifikācijas (piemēram, elektrības pieslēguma nepieciešamība, utt.) jāiesūta līdz 04.04.2022. uz e-pastu iveta.grunte@tukums.lv Figūras materiāls – jebkāds, kuru neietekmē ārējie laika apstākļi (piemēram, lietus, vējš, sniegs, utt.).
6. Figūrā jābūt iestrādātai konstrukcijai nostiprināšanai uz zemes vai uz cita objekta ( piemēram, zaķis rāpjas kokā, utt.).
7. Ja Figūra tiek atsūtīta izjauktā veidā, klāt jāpievieno montāžas shēma.
8. Konkursa darbus vērtēs profesionāla žūrija, kuras galvenais vērtēšanas kritērijs būs darba autoru radošā pieeja. Figūras, kuras piedalījušās iepriekšējos konkursos, šogad netiks vērtētas. Skatītāju simpātiju balvu iegūs Figūra, kura būs savākusi lielāko balsojumu.
9. Galveno balvu – EUR 300.00 (trīs simti eiro), skatītāju simpātijas balvu un vietējo uzņēmēju dāvātās veicināšanas balvas tiks pasniegtas 17.04.2022. Kandavas Promenādē Lieldienu svētku pasākumā.
10. Galvenās balvas ieguvējs savu Lieldienu Zaķa figūru dāvina Kandavas Kultūras un sporta centram.
11. Sīkāka informācija pa t. +371 29157360 vai e-pastu iveta.grunte@tukums.lv